CELEX: 62012CB0194
Language: et
Date: 2013-02-21 00:00:00
Title: Kohtuasi C-194/12: Euroopa Kohtu (kuues koda) 21. veebruari 2013 . aasta määrus (Juzgado de lo Social de Benidorm — Hispaania — eelotsusetaotlus) — Concepción Maestre García versus Centros Comerciales Carrefour SA (Kodukorra artikkel 99 — Direktiiv 2003/88/EÜ — Tööaja korraldus — Õigus tasustatud põhipuhkusele — Ettevõttes kindlaks määratud põhipuhkus, mis langeb kokku haiguspuhkusega — Õigus saada põhipuhkust muul ajal — Rahaline hüvitis kasutamata põhipuhkuse eest)

13.4.2013   
            
            
               ET
            
            
               Euroopa Liidu Teataja
            
            
               C 108/11
            
         Euroopa Kohtu (kuues koda) 21. veebruari 2013. aasta määrus (Juzgado de lo Social de Benidorm — Hispaania — eelotsusetaotlus) — Concepción Maestre García versus Centros Comerciales Carrefour SA
   (Kohtuasi C-194/12) (1)
   
   (Kodukorra artikkel 99 - Direktiiv 2003/88/EÜ - Tööaja korraldus - Õigus tasustatud põhipuhkusele - Ettevõttes kindlaks määratud põhipuhkus, mis langeb kokku haiguspuhkusega - Õigus saada põhipuhkust muul ajal - Rahaline hüvitis kasutamata põhipuhkuse eest)
   2013/C 108/21
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social de Benidorm
   
      Põhikohtuasja menetluse pool
   
   
      Hageja: Concepción Maestre García
   
      Kostja: Centros Comerciales Carrefour SA
   
      Ese
   
   Eelotsusetaotlus — Juzgado de lo Social de Benidorm — Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381) artikli 7 lõike 1 tõlgendamine — Õigus tasustatud põhipuhkusele — Töötaja, kes on ettevõtja poolt kindlaks määratud põhipuhkuse ajal haiguspuhkusel — Töötaja õigus kasutada puhkust muul ajal
   
      Resolutsioon
   
   
               1.
            
            
               Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et sellega on vastuolus siseriiklike õigusnormide tõlgendus, mille kohaselt ei ole töötajal, kes on ettevõtte puhkuste ajakavas ühepoolselt kindlaks määratud põhipuhkuse kasutamiseks ettenähtud ajal haiguspuhkusel, õigust saada haiguspuhkuse lõppemisel põhipuhkust mingil muul ajal kui esialgu kokku lepitud — vajadusel ka väljaspool põhipuhkuse arvutamise aluseks olevat ajavahemikku — kui selle välistavad ettevõtja tootmistegevuse ja töökorraldusega seotud põhjused.
            
         
               2.
            
            
               Direktiivi 2003/88 artiklit 7 tuleb tõlgendada nii, et sellega on vastuolus siseriiklike õigusnormide tõlgendus, mis lubab töölepingu kestuse ajal asendada põhipuhkuse, mida töötaja ei saanud kasutada töövõimetuse tõttu, rahalise hüvitisega.
            
         
      (1)  ELT C 227, 28.7.2012.